b'\n_START_ARTICLE_\nLeon \xc4\x8celik\n_START_PARAGRAPH_\nLeon \xc4\x8celik je univerzitetni diplomirani in\xc5\xbeenir kemije (univ. dipl. in\xc5\xbe. kem.).\n_START_SECTION_\n\xc5\xbdivljenje in delo\n_START_PARAGRAPH_\nSprva je slu\xc5\xbeboval v razvojnem oddelku Teola. Kmalu za tem pa postal vodja razvojnega oddelka in laboratorija v Vegi. Nato se je posvetil pou\xc4\x8devanju. Najprej je u\xc4\x8dil na Strokovni \xc5\xa1oli za steklopiha\xc4\x8de in optiko. Potem pa kar 27 let slu\xc5\xbeboval kot profesor in svetnik na Srednji kemijski \xc5\xa1oli in gimnaziji v Ljubljani. Leta 2010 je skupaj s \xc5\xa1e 205 dr\xc5\xbeavljani denarno podprl program SZF (Slovenska znanstvena fundacija).\n_START_SECTION_\nDela\n_START_PARAGRAPH_\nJe soavtor \xc5\xa1tevilnih u\xc4\x8dbenikov in drugih knjig kot so:_NEWLINE_-     Kemijska procesna tehnika. Skladi\xc5\xa1\xc4\x8denje in transport _NEWLINE_-     Kemijska dejavnost: skraj\xc5\xa1ani vzgojno-izobra\xc5\xbeevalni program srednjega izobra\xc5\xbeevanja_NEWLINE_-     Slovenski tehni\xc5\xa1ki slovar_NEWLINE_-     Splo\xc5\xa1na kemijska tehnika: kemijska procesna tehnika_NEWLINE_-     Slovensko tehni\xc5\xa1ko izrazje: jezikovni priro\xc4\x8dnik_NEWLINE_-     Opti\xc4\x8dno prilagajanje o\xc4\x8dal: izdano kot delovno gradivo za potrebe Steklarske \xc5\xa1ole Roga\xc5\xa1ka Slatina_NEWLINE__NEWLINE_Deloval je tudi kot predavatelj. Prevedel je 4 knjige iz kemijske in procesne tehnike. Ena izmed njih je tudi delo avtorja Eckharda Ignatowitza z naslovom Kemijska tehnika._NEWLINE_Kot pisec je sodeloval tudi z glasilom Koro\xc5\xa1ki vestnik, v katerem je med leti 1996 in 2003 napisal nekaj \xc4\x8dlankov._NEWLINE_Poleg tega pa je zbral prvi slovar\xc4\x8dek izrazov z razlagami iz podro\xc4\x8dja Kemijskega slovarja.\n_START_SECTION_\nKemijska procesna tehnika - Skladi\xc5\xa1\xc4\x8denje in transport\n_START_PARAGRAPH_\nStrokovni svet Republike Slovenije za vzgojo in izobra\xc5\xbeevanje je leta 1990 dolo\xc4\x8dil u\xc4\x8dbenik kemijska procesna tehnika - skladi\xc5\xa1\xc4\x8denje in transport za pouk kemijske procesne tehnike v 2. in 3. letniku._NEWLINE_Avtorji u\xc4\x8dbenika so Leon \xc4\x8celik, Drago Ocepek in Toni Slanc. U\xc4\x8dbenik je izdala Dr\xc5\xbeavna zalo\xc5\xbeba Slovenije leta 1990 v Ljubljani.\n_START_SECTION_\nVsebina\n_START_PARAGRAPH_\n1. Uvod_NEWLINE__NEWLINE_2. Skladi\xc5\xa1\xc4\x8denje materiala_NEWLINE_2.1. Naprave za skladi\xc5\xa1\xc4\x8denje_NEWLINE_2.2. Skladi\xc5\xa1\xc4\x8denje trdnih snovi_NEWLINE_2.2.1. Odprta skladi\xc5\xa1\xc4\x8da_NEWLINE_2.2.2. Zaprta skladi\xc5\xa1\xc4\x8da-silosi_NEWLINE_2.3. Skladi\xc5\xa1\xc4\x8denje teko\xc4\x8din_NEWLINE_2.4. Shranjevanje plinov_NEWLINE_3. Varno vodenje tehnolo\xc5\xa1kih procesov in skladi\xc5\xa1\xc4\x8denje nevarnih snovi_NEWLINE_3.1. Varno vodenje tehnolo\xc5\xa1kih procesov_NEWLINE_3.2. Skladi\xc5\xa1\xc4\x8denje nevarnih snovi_NEWLINE_3.3. Varstveni ukrepi pri porastu tlaka in proti posledicam eksplozij_NEWLINE_4. Vzor\xc4\x8denje_NEWLINE_5. Transport materiala_NEWLINE_5.1. Transport trdnih snovi_NEWLINE_5.1.1. Interni transport kosovnega materiala_NEWLINE_5.1.2. Transport zmletega in sipkega materiala_NEWLINE_5.1.3. Transport naprave_NEWLINE_5.2. Transport teko\xc4\x8din_NEWLINE_5.2.1. Cevni zaporni element_NEWLINE_5.3. Transport plinov_NEWLINE_5.3.1. Batni kompresorji_NEWLINE_5.3.2. Rotacijski kompresorji in vakuumske \xc4\x8drpalke_NEWLINE_5.3.3. Ventilatorji_NEWLINE_5.3.4. Fizikalne osnove \xc4\x8drpalk_NEWLINE_5.3.5. Opisi, delovanje in izra\xc4\x8dun posameznih \xc4\x8drpalk_NEWLINE_6. Literatura\n_START_SECTION_\nStruktura in jezikovne zna\xc4\x8dilnosti\n_START_PARAGRAPH_\nU\xc4\x8dbenik obsega 105 strani. Vsebina je razdeljena na 6 poglavij. Drugo, tretje in peto poglavje pa so \xc5\xa1e dodatno razdeljeni na podpoglavja. U\xc4\x8dbenik je opremljen s \xc5\xa1tevilnimi skicami, shemami, tabelami, grafi, izpeljavami izra\xc4\x8dunov, primeri, nalogami in vpra\xc5\xa1anji. Vsebuje tudi z opombe na spodnjem delu strani, kjer so razlo\xc5\xbeeni zahtevnej\xc5\xa1i pojmi. Uvr\xc5\xa1\xc4\x8damo ga med strokovna besedila in napisan je v knji\xc5\xbenem jeziku.'